ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๒ของบริษัททีโอที จำกัด (มหาชน)[๑] อาศัยอำนาจตามมาตรา ๒๓แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท ทีโอที จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๒ของบริษัท ทีโอที จำกัด (มหาชน) ดังต่อไปนี้๑. การพิจารณารายงานประจำปีของคณะกรรมการบริษัททีโอที จำกัด (มหาชน) และคณะกรรมการตรวจสอบ เกี่ยวกับกิจการของ บริษัท ทีโอทีจำกัด (มหาชน) ในรอบปีที่ผ่านมาและกิจการที่จะกระทำต่อไปในภายหน้ากระทรวงการคลังรับทราบรายงานประจำปี ๒๕๕๑ของคณะกรรมการบริษัท ทีโอที จำกัด (มหาชน) และคณะกรรมการตรวจสอบเกี่ยวกับกิจการของบริษัท ทีโอที จำกัด (มหาชน) ในรอบปีที่ผ่านมาและกิจการที่จะกระทำต่อไปในภายหน้าตามที่คณะกรรมการบริษัท ทีโอที จำกัด (มหาชน) เสนอ๒.การพิจารณาอนุมัติงบดุลและบัญชีกำไรขาดทุนประจำปีสิ้นสุด ณ วันที่ ๓๑ ธันวาคม ๒๕๕๑และรายงานผู้สอบบัญชีกระทรวงการคลังอนุมัติงบดุลและบัญชีกำไรขาดทุนสำหรับรอบปีบัญชีสิ้นสุด ณ วันที่ ๓๑ ธันวาคม ๒๕๕๑ซึ่งผ่านการตรวจสอบและรับรองจากผู้สอบบัญชี (สำนักงานการตรวจเงินแผ่นดิน)ของบริษัท ทีโอที จำกัด (มหาชน)๓. การพิจารณาอนุมัติการจัดสรรกำไรและจ่ายเงินปันผล๓.๑การอนุมัติจัดสรรกำไรสุทธิประจำปีเป็นทุนสำรองตามกฎหมายกระทรวงการคลังอนุมัติให้บริษัท ทีโอที จำกัด(มหาชน) ไม่ต้องจัดสรรกำไรสุทธิ ในปี ๒๕๕๑ เป็นทุนสำรองตามกฎหมายเนื่องจากได้จัดสรรกำไรสุทธิเป็นทุนสำรองตามกฎหมายจำนวนร้อยละ ๑๐ของทุนจดทะเบียนครบถ้วนแล้ว๓.๒ การอนุมัติจ่ายเงินปันผลให้แก่ผู้ถือหุ้นกระทรวงการคลังอนุมัติให้บริษัท ทีโอที จำกัด(มหาชน) จ่ายเงินปันผลให้ผู้ถือหุ้น จำนวนหุ้นละ ๕.๓๖๒ บาท เป็นเงิน ๓,๒๑๗,๒๐๐,๐๐๐บาท โดยกำหนดให้จ่ายเงินปันผลภายในวันที่ ๒๐ พฤษภาคม ๒๕๕๒๔. การพิจารณาเลือกตั้งกรรมการบริษัท ทีโอทีจำกัด (มหาชน) เข้าดำรงตำแหน่งแทนกรรมการบริษัทซึ่งพ้นจากตำแหน่งตามวาระกระทรวงการคลังพิจารณาแต่งตั้งกรรมการแทนกรรมการที่ออกตามข้อบังคับบริษัท ทีโอที จำกัด (มหาชน) ข้อ ๑๙ ดังนี้๑) นางสิรินุช พิศลยบุตร กลับเข้าเป็นกรรมการอีกวาระหนึ่ง๒) นายชาญวิทย์ อมตะมาทุชาติ กลับเข้าเป็นกรรมการอีกวาระหนึ่ง๓) นายระเฑียร ศรีมงคล กลับเข้าเป็นกรรมการอีกวาระหนึ่ง๔) นายอังสุมาล ศุนาลัย แทนนายวรพัฒน์ทิวถนอม๕) พลเอกวิชิต ยาทิพย์ แทนพลตรีชวลิต ไกรสมสาตร์๕. การพิจารณากำหนดค่าตอบแทนของกรรมการ บริษัททีโอที จำกัด (มหาชน)๕.๑ การพิจารณาเบี้ยประชุมกรรมการกระทรวงการคลังอนุมัติให้บริษัท ทีโอที จำกัด(มหาชน) กำหนดค่าเบี้ยประชุมกรรมการตามหลักเกณฑ์และแนวทางของมติคณะรัฐมนตรีเมื่อวันที่๑๘ พฤษภาคม ๒๕๔๗ เรื่อง การปรับปรุงอัตราเบี้ยกรรมการรัฐวิสาหกิจโดยกรรมการได้รับเบี้ยประชุมกรรมการในอัตราคนละ ๑๐,๐๐๐บาท ประธานกรรมการได้รับสูงกว่ากรรมการร้อยละ ๒๕และรองประธานกรรมการได้รับสูงกว่ากรรมการร้อยละ ๑๒.๕๕.๒ การพิจารณาโบนัสกรรมการกระทรวงการคลังอนุมัติให้บริษัท ทีโอที จำกัด(มหาชน) จ่ายโบนัสกรรมการตามมติคณะรัฐมนตรีเมื่อวันที่ ๓๑ มกราคม ๒๕๒๑มติคณะรัฐมนตรีเมื่อวันที่ ๕ กุมภาพันธ์ ๒๕๓๔ และมติคณะรัฐมนตรีเมื่อวันที่ ๒๐มิถุนายน ๒๕๓๘๖. การพิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติให้สำนักงานการตรวจเงินแผ่นดินเป็นผู้สอบบัญชีของบริษัททีโอที จำกัด (มหาชน) โดยให้ได้รับค่าตอบแทนตามอัตราที่สำนักงานการตรวจเงินแผ่นดินกำหนดโดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๒๒ เมษายน พ.ศ. ๒๕๕๒ศุภรัตน์ควัฒน์กุลปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๙มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๘๓ ง/หน้า ๖/๑๕ มิถุนายน ๒๕๕๒